kardosdrur/scandi-wiki huggingface dataset:
Vildt blod

Vildt blod (originaltitel Rebel Without a Cause), er en amerikansk film fra 1955, der skildrer amerikanske middelklasse teenagere. Filmens mandlige hovedrolle blev spillet af den da 24-årige James Dean, der samme år havde opnået sit store gennembrud med filmen Øst for paradis. James Dean døde inden filmens udgivelse, hvilket i høj grad var med til at sikre filmen opmærksomhed allerede fra udgivelsen. Filmen blev i 1990 inkluderet i det Amerikanske Nationalbiblioteks afdeling for film, National Film Registry, for at have "kulturel, historisk og æstetisk betydning".

Handling 
Jim (spillet af James Dean) gør sit bedste for at klare presset som han møder som elev på en ny skole, adskilt fra andre teenagere, som er med i den eftertragtede gruppe på Dawson High School. Hans far, som Jim søger støtte og hjælp fra, er en venlig, men svag, faderfigur, der domineres af Jims mor, som i stedet forsøger at få familien til at flytte til en ny by for at slippe for familiens mange problemer. Efter at Jim tvinges ind i en farlig konkurrence "Chicken race" med den barske Buzz, er Jim pludselig i konflikt med ordensmagten og Buzz' venner. Han finder dog støtte og forståelse hos den 13-årige dreng Plato, der ser Jim som en slags faderfigur, og Judy (spillet af Natalie Wood), der er en flot, men forvirret pige, der også savner kærlighed fra sine forældre. Jim og Judy finder sammen til sidst.

Medvirkende (i uddrag) 
 James Dean – Jim Stark 
 Natalie Wood – Judy
 Sal Mineo – John 'Plato' Crawford 
 Jim Backus – Frank Stark
 Ann Doran – Mrs. Carol Stark
 Corey Allen – Buzz Gunderson 
 William Hopper – Judy's Far
 Rochelle Hudson – Judy's Mor
 Dennis Hopper – Goon 
 Edward Platt – Ray Fremick
 Marietta Canty – Crawford family maid

Priser og nomineringer 
Natalie Wood blev nomineret til en Oscar for bedste kvindelige hovedrolle og Sal Mineo blev nomineret til en Oscar for bedste mandlige birolle, men ingen af de to blev tildelt prisen. James Dean blev ikke nomineret til en Oscar for sin hovedrolle i filmen, men blev dog tildelt en BAFTA Award for hovedrollen.

Eksterne links 

 

Amerikanske film fra 1955
Dramafilm fra USA
Ungdomsfilm fra USA
Engelsksprogede film
Jon Meacham

Jonathan Ellis "Jon" Meacham (født 20. maj 1969) er en amerikansk forfatter og tv-vært.
Meacham blev født i Chattanooga, Tennessee, USA.

Han er tidligere ansvarshavende redaktør på bladet Newsweek.

Meacham vandt Pulitzerprisen i 2009 for sin bog, American Lion, der beskriver præsident Andrew Jacksons tid i Det Hvide Hus.

Noter

Eksterne henvisninger 
 

 

Biografiforfattere fra USA
Tv-værter fra USA
Historikere fra USA
Journalister fra USA
Johannes Jensen

Johannes Jensen kan henvise til flere danske personer:

 Johannes Jensen (møller) (1801-1889) – møller og medlem af Folketinget
 Johannes Jensen (1818-1873) (1818-1873) – maler
 Johannes Jensen (1860-1946) (1860-1946) – dommer
 Johannes Jensen (redaktør) (1864-1936) – redaktør og medlem af Folketinget og Landstinget
 Johannes Jensen (1868-1933) (1868-1933) – officer (Johannes Otto Jensen)
 Johannes Jensen (borgmester) (1872-1946) – borgmester og fabrikant
 Johannes V. Jensen (1873-1950) – forfatter
 Johannes Jensen (proprietær) (1880-1946) – proprietær og forstander
 Johannes Jensen (gårdejer) (1888-1958) – gårdejer
 Johannes Jensen (statskonsulent) (1888-1971) – statskonsulent
 Johannes Jensen (1890-1972) (1890-1972) – dommer
 Johannes Jensen (kontorchef) (1893-1975) – kontorchef
 Johannes Jensen (administrationschef) (1910-1984) – administrationschef
 Johannes Jensen (1912-1971) (1912-1971) – maler (Johannes Karl Jensen)
 Johannes Jensen (1927-2013) – modstandsmand og officer
Knud Christensen (bankdirektør)

Knud Christensen (23. oktober 1947 i Holbæk – 2. oktober 2008) var en dansk erhvervsleder, der fra 1980 til sin død var administrerende direktør for Amagerbanken. 

Christensen var uddannet revisor og var partner i et større revisionsselskab, da han i 1980 blev ansat som direktør for Amagerbanken. Han er således Danmarks længst siddende bankdirektør.

Under hans ledelse ekspanderede banken agressivt i København og på Amager, ligesom der kom filialer i Århus og Odense til. Under Christensens sidste leveår oplevede Amagerbanken kritik af sin kraftige udlånsvækst især til bygge- og ejendomsbranchen. 

Knud Christensen havde en række tillidsposter i finansverdenen, bl..a var han formand for Bankernes EDB Central.

Han døde efter kort tids sygdom.

Kilde

Eksterne henvisninger 
 

Bankdirektører fra Danmark
Personer fra Holbæk
Danskere i 1900-tallet
Danskere i 2000-tallet
Personer i Kraks Blå Bog (afdøde)
Mit liv i Thylejren

Mit Liv i Thylejren 1975 – 1984 er en bog skrevet af en tidligere beboer i Thylejren, Michael Perlmutter.

1. udgave udkom den 1. maj 2009 med 379 sider, og en forbedret 2. udgave udkom på lejrens 40 års fødselsdag den 4. juli 2010 med 394 sider. Den er blevet opdateret og udvidet flere gange siden, og er indtil nu udkommet i 6 udgaver. 

Den sidste sjette reviderede og rettede udgave blev udgivet i  2016 med 422 sider og 500 billeder. I denne udgave er medtaget de indtil 2016, 46 modtagne omtaler og anmeldelser fra læsere af bogen. 

Historiebøger
Georg Marckman Hansen

Georg Marckman Hansen (12. december 1883 i Fredericia – 20. juni 1956) var en dansk erhvervsleder, der fra 1920 til sin død var administrerende direktør for Amagerbanken. 

Hansen blev student fra Aalborg Katedralskole i 1902 og cand.phil. i 1905. Han blev derefter ansat i Banken for Fredericia og Omegn (senere overtaget af Danske Bank), men kom allerede i 1906 til Amagerbanken, først som bogholder og fra 1917 som kontorchef. I 1920 blev han bankens direktør. 

Han havde en række tillidsposter i den finansielle sektor, bl.a. som formand for De Københavnske Bankers Forening. 

Georg Marckman Hansen var fra 1923 gift med Caia Marckman Hansen (født 1900). 

Han var Ridder af Dannebrog og Dannebrogsmand.

Kilde
 Kraks Blå Bog 1949

Eksterne henvisninger 
 

Personer fra Fredericia
Bankdirektører fra Danmark
Riddere af Dannebrog
Personer i Kraks Blå Bog (afdøde)
Danskere i 1900-tallet
Tage Tage-Hansen

Tage Algreen Tage-Hansen  (25. august 1849 i Frederikshavn – 27. maj 1920 i Aarhus) var en dansk læge og politiker, far til Cai Tage-Hansen.

Tage-Hansen var søn af byskriveren i Frederikshavn og blev student i 1866, hvorefter han flyttede til København for at læse medicin. Han blev i 1873 cand.med., og startede karrieren som reservelæge i Hæren. Han videreuddannede sig derefter i udlandet. Hjemvendt blev han reservekirurg på Københavns Kommunehospital, men flyttede allerede i 1879 til Aarhus, hvor han nedsatte sig med egen praksis. I 1882 blev han overlæge ved det nyopførte Århus Amtssygehus på Frederiksbjerg, hvor han var ansat til sin død; fra 1901 tillige med titel af professor.

Han er blevet kaldt ganske betydningsfuld for den moderne kirurgi i Jylland og var da også sammen med P.W. Heiberg (1840-1920) fra Viborg en pioner. Ligeledes var han en stor fortaler for oprettelse af et universitet i Jylland og spillede gennem et kvart århundrede en vigtig rolle i de diskussioner, der gik forud for oprettelsen af Aarhus Universitet. Han var også initiativ til oprettelsen af Jysk Medicinsk Selskab, som han i 1914 blev den første formand for.

Fra 1888 til 1893 var han medlem af Aarhus Byråd og udviste her bl.a. interesse for byens vandværk, idet han fandt det vigtigt med ordnede forhold på vandområdet. Han spillede ligeledes en stor rolle i forbindelse med projekteringen af Århus Kommunehospital i begyndelsen af 1890'erne. Han blev Ridder af Dannebrog i 1888 og Dannebrogsmand 1912. Han var i bestyrelsen for Aarhus Museums kunstafdeling, medlem af Aarhus Plejeforenings tilsynsraad og formand for Det røde Kors (1902).

Han er begravet i Aarhus. Der findes et portrætmaleri af Michael Ancher 1902 (familieeje) og af Knud Larsen 1917 (Aarhus Amtssygehus; skitse i familieeje). Plakette af Jenö Meister 1917.

Tage-Hansens Gade ved Aarhus Amtssygehus er er opkaldt efter Tage-Hansen.

Kilder

Eksterne henvisninger 
 

 
 
 T. Tage-Hansen (1849-1920) - au.dk

Personer fra Frederikshavn
Læger fra Danmark
Aarhus Universitet
Medlemmer af Aarhus Byråd
Riddere af Dannebrog
Foreningsformænd fra Danmark
Titulære professorer fra Danmark
Oluf Bech

Oluf Bech (8. oktober 1865 i Aarhus – 5. juli 1958) var en dansk borgmester i Kolding og nationalbankdirektør.

Han var søn af købmand Oluf Bech (død 1905) og hustru Eliza f. Robinson (død 1908), tog alm. forberedelseseksamen i Aarhus 1883, blev uddannet i Aarhuus Privatbank 1883-88 og blev assistent i Nationalbanken med ansættelse ved bankkontoret i Aarhus 1888, var bogholder ved Nationalbankens filial i Aalborg 1900 og fra 1901 leder af Nationalbankens filial i Kolding. Oluf Bech var konservativ borgmester i Kolding 1916-23 (kongevalgt indtil 1919, derefter folkevalgt) og blev 1923 direktør for Nationalbankens filial i Aarhus, hvilket han var indtil 1936. Han var også finsk vicekonsul 1923 og konsul 1933-36.

Bech var tillige medlem af Kolding Byråd 1909-23; medlem af Højres amtsudvalg for Vejle Amt 1909-19; formand for Provinshandelsforeningernes skoleudvalg 1913-49; medlem af opgavekommissionen for de statskontrollerede handelsdagskoleeksaminer 1913-48 og af handelsskolekommissionen af 1918; medlem af forretningsudvalget i Sammenslutningen af danske Havne, foreningens formand 1921-24; formand for Kolding Kunstforening 1903-23; æresmedlem af denne; værge for Kolding Kirke 1911-23; medlem af bestyrelsen for Den jydske Handelshøjskole 1918-24 og Lånekassen for de sønderjydske landsdele 1920; medlem af handelsskolerådet til 1947 og af kroneudvalget 1920; medlem af bestyrelsen for Den jydske Handelsstands Centralforening 1921-23; næstformand i bestyrelsen for Aarhus Handelsforening 1923-36; medlem af statens tilsynsråd for Handelshøjskolen i København 1926-51; medlem af bestyrelsen for Aarhus Museums historiske afdeling 1927-37; næstformand i likvidationskomitéen for Skive Bank A/S i likvidation fra dec. 1928; medl. af bestyrelsen for Universitets-samvirket i Aarhus fra 1926 og af bestyrelsen for Understøttelsesfondet for fremmede Magters Konsuler i Danmark fra 1936. Han var Ridder af Dannebrog, Dannebrogsmand og ridder af den finske Hvide Roses Orden.

Gift 30. oktober 1894 med Elisabeth Qvistgaard (28. januar 1867 i Aarhus – 1955), datter af hofjægermester Theodor Qvistgaard, Tousgaard og hustru Elisabeth f. Ingerslev (død 1871).

Kilder 
 Kraks Blå Bog 1957

Borgmestre i Kolding
Nationalbankdirektører fra Danmark
Riddere af Dannebrog
Personer fra Aarhus
Personer i Kraks Blå Bog (afdøde)
Politikere fra Højre (1881-1915)
Borgmestre fra Det Konservative Folkeparti
Potpisani

Potpisani (dansk: Underskrevet) er en serbisk TV-serie fra 2007, 2008 og 2010 instrueret af Marko Kovac.

Episode liste 

 Telefoncentral 
 Adgangskode
 Tog      
 Paya Shish-kebab
 Mobilisering
 Camp 
 Krige reden / Nest Wars
 Treger

Referencer

Eksterne henvisninger 
 
 Trailer of the 3rd episode (YouTube)
 Official website

Tv-serier
Serbien
Flying Lotus

Steven Ellison (født 7. oktober 1983 i Los Angeles), bedre kendt som Flying Lotus eller FlyLo, er en electronica/hiphop-producer fra USA.

Diskografi 
 1983 (2006)
 Los Angeles (2008)
 Pattern + Grid World (2010)
 Cosmogramma (2010)
 Until the Quiet Comes (2012)
 You're Dead! (2014)
 Flamagra (2019)

Eksterne henvisninger 
 
 

Musikproducere fra USA
Personer fra Los Angeles
Shapeshifters

Shapeshifters er en dance/house-duo fra Storbritannien. Et af medlemmene er fra Sverige.

Diskografi 
 Sound advice (2006)

Eksterne henvisninger 
 

Musikgrupper fra Storbritannien
Alison Moyet

Alison Moyet (født Geneviève Alison Jane Moyet den 18. juni 1961), er en engelsk pop-sangerinde. Samtlige Alison Moyets 7 studiealbum og hendes 3 opsamlingsalbum har ligget på den britiske top-40 hitliste. Hun har opnået af have 9 singler på top 30 og fem af disse nåede top 10 på de britiske hitlister. Alison Moyet har solgt mere end 2,3 millioner album i Storbritannien.

Alison Moyet var med i en række mindre bands og pub-orkestre inden hun som sanger i 1982 kom med i Yazoo, hvor hun sammen med det tidligere Depeche Mode-medlem Vince Clarke udgjorde den ene halvdel af duoen. Yazoo opnåede en række hits i sin korte levetid, men blev opløst allerede i 1983.

Efter Yazoo har Alison Moyet udsendt en række solo-album.

Eksterne henvisninger

Diskografi 
 Alf (1984)
 Raindancing (1987)
 Hoodoo (1991)
 Essex (1993)
 Hometime (2002)

Musikere fra Storbritannien
Angélique Kidjo

Angélique Kidjo er en afrikansk sangerinde født og opvokset i Benin og nu bosat i USA.

Diskografi 
 Parakou (1989)
 Logozo (1991)
 Aye (1994)
 Fifa (1996)
 Oremi (1998)
 Black ivory soul (2002)
 Oyaya (2004)
 Djin Djin (2007)
 ÕYÖ (2010)

Eksterne henvisninger 

 Officiel hjemmeside 

Sangere fra Benin
Philip Bailey

Philip Bailey er en sanger fra USA. Philip Bailey er bedst kendt som én af forsangerne i gruppen Earth Wind & Fire.

Diskografi 
 Continuation (1983)
 Chinese Wall / Inside Out (1984)
 Chinese wall (1984)
 The wonders of his love (1984)
 Inside out (1986)
 Family affair (1989)
 Philip bailey (1994)
 Life and love (1998)
 Dreams (1999)

Sangere fra USA
Personer fra Denver
Living Colour

Living Colour er et rock-band fra USA.

Diskografi 
 Vivid (1988)
 Biscuits (1989)
 Time's up (1990)
 Stain (1991)
 Pride (1995)

Musikgrupper fra USA
Mario Winans

Mario Winans, også kendt som Mario 'Yellowman' Winans, er en R&B-producer/sanger fra USA.

Diskografi 
 Story of my heart (1997)
 Hurt no more (2004)

Sangere fra USA
Creed (musikgruppe)

Creed var et alternativt post grunge rockband fra Florida, USA. der blev dannet i 1993. Gruppen består af forsanger Scott Stapp, guitarist Mark Tremonti, bassist Brian Marshall og trommeslager Scott Phillips. De fik deres første gennembrud i 2000 med sangen "With Arms Wide Open" fra albummet Human Clay.

Gruppen blev populær i slutningen af 1990'erne og begyndelsen af 2000'erne, hvor bandet udgav tre på hinanden følgende multi-platin albums, hvoraf den ene er blevet certificeret diamont. Creed har solgt over 28 millioner albums i USA, og mere end 53 millioner albums på verdensplan, så bandet var den niende bedst sælgende kunstner i 2000'erne. Creed er ofte anerkendt som en af de mest fremtrædende post-grunge bands i slutningen af 1990'erne og begyndelsen af 2000'erne.

Diskografi 
 My Own Prison (1997)
 Human Clay (1999)
 Weathered (2001)
 Full Circle (2009)

Hæder 
 Billboard Music Award For Årets Rocksang (1999)
 Billboard Music Award For Årets Rocknavn (1999)

Eksterne henvisninger 

 
 

Musikgrupper fra USA
Postgrungegrupper
Paola & Chiara

Paola & Chiara er en pop/dance-duo fra Italien. Paola & Chiara består af de to søskende Chiara Lezzi og Paola Lezzi.

Diskografi

Studiealbums 
 1997: Ci Chiamano Bambine
 1998: Giornata Storica
 2000: Television
 2002: Festival
 2004: Blu
 2007: Win the Game
 2010: Milleluci
 2013: Giungla

Opsamlingsalbum 
 2005: Greatest Hits
 2015: The Story
 2023: Per Sempre

DVD'er 
 2005: Paola e Chiara The Video Collection: 1997–2005

Top-10 singler

Eksterne henvisninger 
 

Musikgrupper fra Italien
Musikgrupper fra 1997
Patrick Hernandez

Patrick Hernandez (født 6. april 1949 i Le Blanc-Mesnil) er en fransk sanger, der er bedst kendt for sit globale hit fra 1979 "Born To Be Alive", der nåede #1 på mange hitlister verden over.

Biografi 
Patrick Hernandez blev født i Le Blanc-Mesnil i Seine-Saint-Denis i Frnkrig som søn af en spansk far og en italiensk mor. Hernandez havde interesse for musik og turnerede i 60'erne og 70'erne med en række grupper på en række mindre spillesteder i Sydfrankrig. I 1978 på højden af discobølgen mødte Hernandez produceren Jean Vanloo, som han indgik en pladekontrakt med. Hernandez tog herefter til Belgien for at arbejde med sit materiale.

I november 1978 var sangene klar, og den første single Hernandez udgav var sangen "Born to Be Alive". Sangen blev hurtigt et kæmpehit i Italien, hvor sangen modtog en guldplade i januar 1979. Fra Italien spredte successen sig; sangen lå nr. 1 i Frankrig i tre måneder i 1979 og sangen blev tillige udsendt i USA på A-Tom-Mik label og senere på Columbia Records. En remixet version på 12"-single nåede nr. 1 på US Billboard disco-hitliste og nåede også ind som nr. 16 på Billboard Hot 100. Sangen solgte over en million eksemplarer i USA.

Hernandez turnerede i USA med Vanloo og vennen Jean-Claude Pellerin. På turneen medvirkede endvidere en ung Madonna som danser.

Hernandez' efterfølgere til "Born to Be Alive" fik imidlertid langt fra samme succes som debutsinglen. "Disco Queen" og "Show Me the Way You Kiss" havde beskedne salgstal, men debutalbummet Born to Be Alive solgte fint. Som følge af den udeblevne succes med opfølgningerne på "Born to be Alive" betegnes Patrick Hernandez som et "one-hit wonder".

Diskografi

Studiealbum 
 Born to Be Alive (1979)
 Crazy Day's Mystery Night's (1980)
 Good Bye (1981)

Opsamlingsalbum 
 Born to Be Alive (1990) (udsendt i USA i 1995 som The Best of Patrick Hernandez – Born to Be Alive)
 Best of Patrick Hernandez – Born to Be Alive (1998)

Singler

References

Eksterne henvisninger 
 

Sangere fra Frankrig
One-hit wonders
Dexys Midnight Runners

Dexys Midnight Runners er en pop/soul-gruppe fra Storbritannien.

Diskografi 
 Searching for the young soul rebels (1980)
 Because of you (1981)
 Don't stand me down (1985)
 One Day I'm Going to Soar (2012)
 Let the Record Show: Dexys Do Irish and Country Soul (2016)
 The Feminine Divine (2023)

Musikgrupper fra Storbritannien
Stetsasonic

Stetsasonic var en hip hop-gruppe fra USA.

Diskografi 
 Blood sweat and no tears (1990)
 In full gear (Remaster) (2001)

Musikgrupper fra USA
Dihydrogenmonoxid

Dihydrogenmonoxid er en kemisk betegnelse for vand, der er blevet brugt i spøgende sammenhæng. Ved at bruge et meget fremmedartet navn for vand og samtidig nævne en række negative effekter, kemikaliet kan have, har det været muligt at overbevise folk om, at brugen af kemikaliet stringent skal reguleres, mærkes som farlig eller forbydes. Spøgen er udviklet til at illustrere, hvordan manglen på videnskabelig læsefærdighed og overdreven analyse kan føre til ubegrundet frygt. Dihydrogenmonoxid, forkortet til DHMO, er det navn for vand, der stemmer overens med de basale regler for kemisk nomenklatur,
men er ikke blandt de navne, der er udgivet af IUPAC, og det bruges nærmest aldrig.

En populær version af spøgen blev skabt af Eric Lechner, Lars Norpchen og Matthew Kaufman, som boede sammen mens de gik på University of California, Santa Cruz i 1990, og revideret af Craig Jackson (også studerende på UC Santa Cruz) i 1994, og bragt i offentlighedens opmærksomhed i 1997, da Nathan Zohner, en 14-årig studerende, indsamlede underskrifter for at forbyde "DHMO" som grundlag for hans videnskabsprojekt med titlen "How Gullible Are We?" ("Hvor godtroende er vi?").

"Dihydrogenmonoxid" lyder muligvis farligt for dem der har et meget begrænset kendskab til kemi eller som sværger til idealet om et "kemikaliefrit" liv (kemofobi).

Spøgen er hyppigt blevet udbygget i årenes løb. For eksempel er der blevet lavet et sikkerhedsdatablad — en liste med information om potentielt farlige materialer brugt i forskning og industri – for det.

Referencer

Noter

Eksterne henvisninger 
 Dihydrogen Monoxide website 
 Ban Dihydrogen Monoxide! 
 Friends of Hydrogen Hydroxide 

Moderne vandrehistorier
Vand
Hoax
Benzoxazinoid

Benzoxazinoider er heterocykiske forbindelser med benzoxazin-ringsystemet. Kaldes også benzoxazolinoner eller hydroxamiske syrer.

Benzoxazinoider er mutagene stoffer, der øger resistensen i kornsorter mod insekter, svampe og bakterier, og påvirker væksten af ukrudt. De påvirker desuden reproduktionen hos græsædende pattedyr, muligvis gennem afgiftning af pesticider.

Det mest kendte benzoxazinoid er 2,4-dihydroxy-7-methoxy-1,4-benzoxazin-3-one, DIMBOA, der findes som et kraftigt antibiotikum i græsser, specielt i unge skud af majs og i hvede. En majs-mutant (bx) som ikke indeholder DIMBOA er ikke modstansdygtig mod bladlus og svampe.

Eksternt link 
 Lysbilledforedrag af Inge S. Fomsgaard m.fl.
 Biokemisk Leksikon, BioSite

Organisk kemi
Willi Graf

Willi Graf (2. januar 1918 i Kuchenheim ved Euskirchen – 12. oktober 1943 i München) var medlem af Weiße Rose modstandsgruppen i Nazi-Tyskland. Den 18. februar 1943 blev Willi Graf sammen med sin søster Anneliese arresteret i München. Den 19. april 1943 blev han dømt til døden af Volksgerichtshof for højforræderi. Willi Graf blev halshugget den 12. oktober 1943 i München-Stadelheim i München.

Eksterne henvisninger 

Personer myrdet af Nazityskland
Modstandsfolk fra Tyskland
Personer henrettet ved halshugning
Medlemmer af Weiße Rose
Eric Roberts

Eric Anthony Roberts (født 18. april 1956 i Biloxi i Mississippi) er en amerikansk skuespiller. Hans første film var King of the Gypsies (1978), som han fik en Golden Globe-nominering for, for bedste skuespillerdebut. Han blev nomineret til både en Golden globe og Academy Award for sin birollerolle i Runaway Train (1985). I løbet af 1990'erne og 2000'erne medvirkede han i drama-film og tv-serier. Han er også kendt som stemmen bag Mongul i Justice League.

Eric er bror til Julia Roberts og Lisa Roberts Gillan, og far til Emma Roberts.

Filmografi

Eksterne henvisninger 
 

Skuespillere fra USA
Biloxi (Mississippi)

Biloxi er en by i Harrison County i Mississippi, USA og har en befolkning på omkring 50.644 (2000). Byen fik omfattende ødelæggelser den 29. august 2005 af orkanen Katrina. Byen er et reginalt center for gambling og casino-industrien er en vigtig indtægtskilde for byen. Skuespilleren Eric Roberts er født i byen.

Historie 
Den første permanente franske bosætning i Louisiana skete i Biloxi i 1699 under ledelse af Pierre Le Moyne d'Iberville. I 1720 blev hovedstaden i Fransk Louisiana flyttet til byen fra Mobile. Hovedstaden blev flyttet fra Biloxi til New Orleans i 1723. I 1763 måtte Frankrig fragive sig sine områder omkring Mississippi til Spanien og England.

Eksterne henvisnnger 
 Biloxi, officielle sider

Byer i Mississippi
Alexander Schmorell

Alexander Schmorell (16. september 1917 i Orenburg, Rusland – 13. juli 1943 i München) var en af de fem studenter ved München Universitet, som dannede modstandsgruppen Weiße Rose som var aktiv fra juni 1942 til februar 1943 mod det nazistiske regime. Efter arrestationen af Christoph Probst, Hans Scholl og Sophie Scholl forsøgte Schmorell at flygte til Schweitz, men blev arresteret den 24. februar 1943 samme dag, som hans venner blev begravet.

Retssag og henrettelse 
Alexander Schmorell blev dømt til døden den 19. april 1943 af Volksgerichtshof (Folkedomstolen) i den anden retssag mod medlemmer af Weiße Rose. I en alder af 25 år blev Schmorell den 13. juli 1943 henrettet i guillotinen sammen med Kurt Huber i München-Stadelheim.

Personer myrdet af Nazityskland
Modstandsfolk fra Tyskland
Personer henrettet ved halshugning
Medlemmer af Weiße Rose
Bāng Chhun-hong

"Bāng Chhun-hong" er en taiwansk sang komponeret af Teng Yu-hsien, en hakka-taiwansk musiker, og skrevet af Lee Lin-chiu. Sangen var en af deres typiske værker. Den blev udgivet af Nippon Columbia i 1933 og blev oprindeligt sunget af nogle kvindelige sangere, såsom Sun-Sun (), Ai-Ai () og Iam-Iam (). Titlen betyder bogstaveligt talt "Længes efter Forårsbrisen".

Bāng Chhun-hong er blevet omskrevet til en japansk patriotisk sang under navnet "Daichi wa maneku" (), som oversat betyder "Moder Jord Kalder på Dig". Den blev skrevet af  og sunget af . Sangen er også blevet udgivet i Japan af Hitoto Yo, en japansk popsanger. Mange taiwanske sangere, som normalt synger på kinesisk, har sunget Bāng Chhun-hong, heriblandt Teresa Teng, Maya Showlen (), Feng Fei-fei () og Stella Chang ().

Siden sangen blev udgivet er også nogle film med samme navn blevet udgivet. Det gælder en film fra 1937 instrueret af , og en fra 1977, som har det engelske navn "The Operations of Spring Wind". Bāng Chhun-hong bruges ofte som baggrundsmusik i taiwanske film eller tv. Den er også tema i soundtracket til Singapore Dreaming, en singaporisk film udgivet i 2006.

Der findes derudover en biografisk roman af samme navn, der er skrevet af Chung Chao-cheng, en Hakka-forfatter. Romanen beskriver ikke noget om sangen, men afbilleder i stedet komponisten Teng Yu-hsiens liv.

Media

Referencer 

Sange fra 1933
Kultur i Taiwan